Cadwch yn ddiogel a mwynhewch Nadolig llawen | Gwent Police and Crime Commissioner\nCadwch yn ddiogel a mwynhewch Nadolig llawen\nMae wedi bod yn flwyddyn anhygoel o heriol i bob un ohonom.\nPan aethom i mewn i'r cyfyngiadau symud am y tro cyntaf ym mis Mawrth, ni feddyliais am eiliad y byddem yn wynebu'r un cyfyngiadau dros y Nadolig.\nRwy'n gwybod y bydd yn Nadolig gwahanol iawn i'r rhan fwyaf ohonom eleni ond mae'n hollbwysig ein bod yn parhau i gymryd camau i atal ein GIG rhag cael ei lethu. Os bydd pob un ohonom yn chwarae ein rhan gallwn helpu i amddiffyn y gwasanaeth iechyd, cadw'r bobl fwyaf bregus yn ein cymdeithas yn ddiogel ac achub bywydau yn ein cymunedau.\nYn ffodus, mae rhywfaint o oleuni ar y gorwel ar ffurf y brechlyn ac rwy'n gobeithio y bydd bywyd yn dechrau dod yn ôl i drefn arferol yn ystod y misoedd nesaf.\nYn y cyfamser, byddwch yn gyfrifol, dilynwch y canllawiau, cadwch bellter cymdeithasol, arhoswch gartref cymaint â phosibl a gwrandewch ar gyngor gan ffynonellau y gallwch ymddiried ynddynt, fel Llywodraeth Cymru, Iechyd Cyhoeddus Cymru, byrddau iechyd a chynghorau lleol.\nEr gwaethaf heriau'r flwyddyn ddiwethaf mae'n bwysig cofio bod Gwent yn parhau i fod yn un o'r llefydd mwyaf diogel i fyw a gweithio ynddo, ac i ymweld ag ef, yn y DU.\nMae hyn i raddau helaeth oherwydd swyddogion a staff Heddlu Gwent, sy'n malio go iawn am y cymunedau maent yn eu gwasanaethu. Maent wedi mynd ymhell y tu hwnt i ddisgwyliadau eu swyddi i amddiffyn a gwasanaethu ein cymunedau eleni, gan wynebu perygl gwirioneddol ar y rheng flaen yn aml ac, ar ran pobl Gwent, hoffwn ddiolch i chi am hyn.\nRhaid i mi gydnabod a diolch hefyd i’n partneriaid yn y gwasanaeth iechyd, y gwasanaeth tân, cynghorau lleol, gwasanaethau cefnogi ac elusennau, sydd wedi rhannu heriau'r flwyddyn ddiwethaf, ac sydd wedi bod dan bwysau digynsail hefyd.\nYn olaf, hoffwn ddiolch i chi, bobl Gwent, am eich ymdrechion eich hunain. Clywsom rai hanesion gwirioneddol ysbrydoledig o bob rhan o Went am gymunedau yn cydweithio i gefnogi ei gilydd ac edrych ar ôl pobl sy'n fregus, a rhaid i ni fod yn falch iawn o hyn.\nFelly, diolch unwaith eto, a dymunaf Nadolig llawen a Blwyddyn Newydd hapus ac iach i chi.


Compare Bible readings for Job 32 in the BCN and the BNET - Bible Society\nJob 32 BCN\n1Peidiodd y tri gŵr â dadlau rhagor â Job, am fod Job yn ei ystyried ei hun yn fwy cyfiawn na Duw. 2Ond yr oedd Elihu fab Barachel y Busiad, o dylwyth Ram, wedi ei gythruddo yn erbyn Job. Yr oedd yn ddig am ei fod yn ei ystyried ei hun yn gyfiawn gerbron Duw, 3a'r un mor ddig wrth ei dri chyfaill am eu bod yn methu ateb Job er iddynt ei gondemnio. 4Tra oeddent hwy'n llefaru wrth Job, yr oedd Elihu wedi cadw'n dawel am eu bod yn hŷn nag ef. 5Ond digiodd pan welodd nad oedd gan y tri gŵr ateb i Job. 6Yna dywedodd Elihu fab Barachel y Busiad:\n“Dyn ifanc wyf fi,\na chwithau'n hen;\nam hyn yr oeddwn yn ymatal,\nac yn swil i ddweud fy marn wrthych.\n7Dywedais, ‘Caiff profiad maith siarad,\nac amlder blynyddoedd draethu doethineb.’\n8Ond yr ysbryd oddi mewn i rywun,\nac anadl yr Hollalluog, sy'n ei wneud yn ddeallus.\n9Nid yr oedrannus yn unig sydd ddoeth,\nac nid yr hen yn unig sy'n deall beth sydd iawn.\n10Am hyn yr wyf yn dweud, ‘Gwrando arnaf;\ngad i minnau ddweud fy marn.’\n11“Bûm yn disgwyl am eich geiriau,\nac yn gwrando am eich deallusrwydd;\ntra oeddech yn dewis eich geiriau,\n12sylwais yn fanwl arnoch,\nond nid oedd yr un ohonoch yn gallu gwrthbrofi Job,\nnac ateb ei ddadleuon.\n13Peidiwch â dweud, ‘Fe gawsom ni ddoethineb’;\nDuw ac nid dyn a'i trecha.\n14Nid yn f'erbyn i y trefnodd ei ddadleuon;\nac nid â'ch geiriau chwi yr atebaf fi ef.\n15“Y maent hwy wedi eu syfrdanu, ac yn methu ateb mwyach;\npallodd geiriau ganddynt.\n16A oedaf fi am na lefarant hwy,\nac am eu bod hwy wedi peidio ag ateb?\n17Gwnaf finnau fy rhan trwy ateb,\na dywedaf fy marn.\n18Yr wyf yn llawn o eiriau,\nac ysbryd ynof sy'n fy nghymell.\n19O'm mewn yr wyf fel petai gwin yn methu arllwys allan,\na minnau fel costrelau newydd ar fin rhwygo.\n20Rhaid i mi lefaru er mwyn cael gollyngdod,\nrhaid i mi agor fy ngenau i ateb.\n21Ni ddangosaf ffafr at neb,\nac ni wenieithiaf i neb;\n22oherwydd ni wn i sut i wenieithio;\npe gwnawn hynny, byddai fy nghreawdwr ar fyr dro yn fy symud.”


Rhagofalon ar gyfer cynnal a chadw sbectromedr is-goch\nYn ystod y blynyddoedd diwethaf, mae'r diwydiant diogelu'r amgylchedd wedi manteisio ar nifer o bolisïau ffafriol, y gellir dweud eu bod yn cael eu ffafrio. Mae cyfradd twf y diwydiant sawl gwaith cyfradd CMC. Ar yr un pryd, mae'r gymhareb enillion prisiau cynyddol o ddiogelu'r amgylchedd yn mynd i mewn ...\nGweithredir safon newydd ar gyfer pennu olew mewn dŵr\nDoes ryfedd, mae llawer o bobl yn dweud bod offer diogelu'r amgylchedd bron ym mhobman, p'un a yw'n gynhyrchu diwydiannol neu'n fywyd bob dydd. Mae'r “treiddiad” distaw hwn yn dod â mwy o fentrau a mynd ar drywydd cyfalaf. Yn ôl ystadegau cyhoeddus, mae cyfradd twf cyfartalog blynyddol amgylchedd ...\nMae manylion yn pennu llwyddiant neu fethiant gweithgynhyrchwyr sbectrwm is-goch


Mwy yn cefnogi annibyniaeth i Gymru, meddai Yes Cymru – Golwg360\n19 Ionawr 2020 am 15:44 Diweddarwyd 20 Ionawr 2020 am 08:00\nFe fu twf sylweddol yn nifer y bobol sy’n cefnogi annibyniaeth i Gymru, yn ôl Yes Cymru.\nDaw’r datganiad ar drothwy Cyfarfod Cyffredinol y mudiad annibyniaeth yng Nghanolfan Soar, Merthyr Tudful ddydd Sadwrn nesaf (Ionawr 25).\nErs y cyfarfod cyffredinol diwethaf y llynedd, mae nifer o orymdeithiau cenedlaethol wedi’u cynnal, a’r rheiny wedi sbarduno aelodau a chefnogwyr newydd.\n“Yn 2019, daeth miloedd allan i’r strydoedd i ddatgan eu dymuniad i weld Cymru annibynnol yng ngorymdeithiau AUOB Cymru – rhywbeth sydd erioed wedi digwydd o’r blaen – ac mae trafod annibyniaeth i Gymru yn awr yn dod yn rhan naturiol o fywyd a sgwrs pobol Cymru o ddydd i ddydd,” meddai Siôn Jobbins, cadeirydd Yes Cymru.\n“Fe wnaeth cyn-Brif Weinidog Cymru, Carwyn Jones, siarad yn un o gyfarfodydd cyhoeddus Yes Cymru yn yr Eisteddfod Genedlaethol, ac fe ddangosodd arolwg barn YouGov ym mis Medi 2019 y byddai rhwng 32% a 41% yn pleidleisio dros annibyniaeth mewn refferendwm yn ddibynnol ar y cwestiwn.”\nYn ôl Siôn Jobbins, mae nifer aelodau Yes Cymru wedi treblu i oddeutu 2,500 ers y cyfarfod cyffredinol hwnnw, a grwpiau lleol wedi’u sefydlu ar hyd a lled Cymru.\n“Bu twf anferthol hefyd ar y cyfryngau cymdeithasol, a nifer ein dilynwyr ar Twitter yn dyblu, o 10,000 i 20,000 mewn blwyddyn.”\nYn dilyn y cyfarfod cyffredinol, fe fydd nifer o sesiynau ‘Sgwrs Annibyniaeth’ yn cael eu cynnal.\nY siaradwyr fydd David Buttress (Cyfleoedd a ddaw i fusnes gydag annibyniaeth), Angharad Mair (y cyfryngau), Carolyn Hitt (rygbi ac annibyniaeth), Mark Evans (pêl-droed ac annibyniaeth) a Mark Hooper (Banc Cambria).\nYn ôl Siôn Jobbins, mae safon y siaradwyr “yn dyst i’r newid ymysg pobol Cymru”.\nFe fydd gorymdeithiau cenedlaethol yn cael eu cynnal eleni yn Wrecsam, Tredegar ac Abertawe.


Mozilla VPN ar gyfer Mac\nDiogelwch eich hun ar-lein gyda Mozilla VPN ar gyfer Mac\nP'un ai ar fwrdd gwaith, gliniadur, Mac, iPad neu iPhone, diogelwch eich dyfais gyfan rhag hacwyr a llygaid busneslyd gyda VPN gan Mozilla, arloeswr ym maes diogelwch rhyngrwyd ers 1998.\nEich preifatrwydd yw ein haddewid\nO fusnes i hamdden, dylech deimlo'n ddiogel ar-lein beth bynnag sy'n eich arwain chi yno. Mae Mozilla VPN yn eich helpu i ddefnyddio wifi cyhoeddus yn ddoethach trwy ddiogelu eich cysylltiad rhyngrwyd rhag hacwyr a darparwyr rhyngrwyd sy'n edrych i gasglu eich data. Mae ei breifatrwydd un clic ar gael ar gyfer Mac a iOS, (yn ogystal â Windows 10, Linux a Android), ac nid yw'n effeithio ar eich cyflymder. Hefyd, gan ei fod yn VPN gan Mozilla gyda phrotocol WireGuard®, gallwch ymddiried na fydd eich gweithgaredd yn cael ei gofnodi ac mae eich data yn aros eich un chi — bob tro.\nBeth gewch chi gyda Mozilla VPN:\nAmgryptio ar lefel dyfais\nGweinyddion cryf mewn 30+ gwlad\nDim cyfyngiadau lled band\nDim cofnodi gweithgaredd ar-lein nawr na byth\nCysylltwch hyd at 5 dyfais\nTeimlo'n ddiogel ar wifi brau\nEwch ar-lein gyda thawelwch meddwl pan rydych chi'n defnyddio wifi cyhoeddus diolch i Mozilla VPN. Mae'n diogelu eich cysylltiad rhyngrwyd fel bod eich data personol wedi'i guddio rhag hacwyr a llygaid busneslyd.\nPreifatrwydd ar flaenau eich bysedd\nGyda Mozilla VPN, mae eich cysylltiad rhyngrwyd wedi'i amgryptio ac mae eich cyfeiriad IP wedi'i ddiogelu rhag hacwyr a darparwyr rhyngrwyd busneslyd diolch i brotocol uwch WireGuard®.\nMynediad i weinyddion ledled y byd\nGosodwch eich lleoliad eich Mac i'ch dewis o fwy na 400+ gweinydd mewn 30+ gwlad. Mae hyn yn caniatáu i chi ddarllen y newyddion, siopa, ffrydio a syrffio'r we o bron i unrhyw le.\nDiogelwch 5 dyfais gydag un tanysgrifiad\nMae eich cyfrifiadur, tabled a'ch ffôn clyfar i gyd yn haeddu bod yn ddiogel. Defnyddiwch Mozilla VPN i ddiogelu hyd at 5 dyfais Mac a iOS (yn ychwanegol at Windows, Linux a Android).\nDoes dim angen aberthu cyflymder\nMae data diderfyn a dim cyfyngiadau lled band yn golygu y gallwch archwilio corneli’r rhyngrwyd fel y gwnewch chi fel arfer — gyda lefel ychwanegol o ddiogelwch.\nEich busnes chi yw beth wnewch chi ar -lein\nMwynhewch dawelwch meddwl pan fyddwch yn defnyddio Mozilla VPN. Mae eich data wedi'i amgryptio, nid yw'ch gweithgaredd byth yn cael ei gofnodi, ac mae eich preifatrwydd bob amser yn cael ei ddiogelu. Dyna ein haddewid i chi.\nMae WireGuard yn nod masnach cofrestredig i Jason A. Donenfeld\nIaith Iaith عربي Čeština Cymraeg Deutsch Ελληνικά English (Canadian) English (British) English Español (de Argentina) Español (de Chile) Español (de España) Español (de México) Français Frysk Avañe'ẽ हिन्दी (भारत) magyar Interlingua Bahasa Indonesia Italiano 日本語 ქართული Melayu Nederlands Português (do Brasil) Português (Europeu) rumantsch slovenčina Shqip Svenska Українська Tiếng Việt 中文 (简体)


Cynorthwyo disgyblion y mae Saesneg yn iaith ychwanegol iddynt, er mwyn eu helpu i integreiddio | Estyn\nCynorthwyo disgyblion y mae Saesneg yn iaith ychwa...\nMae Ysgol Westbourne yn asesu gallu ieithyddol disgyblion sy’n dysgu Saesneg fel iaith ychwanegol cyn iddynt ddechrau yn yr ysgol. Caiff disgyblion gyfle i fynychu ysgol haf cyn dechrau hefyd. Mae athrawon yn hyrwyddo lefelau uchel o gynhwysiant disgyblion ac yn annog cyfranogiad mewn gweithgareddau, fel gwasanaethau, digwyddiadau elusennol, diwrnodau rhyngwladol a gwersi siarad cyhoeddus.\nNifer y disgyblion: 180\nMae’r ysgol uwch yn cynnwys nifer sylweddol o ddisgyblion â Saesneg fel iaith ychwanegol (SIY). Daw tuag 20% o ddisgyblion o gefndiroedd ethnig lleiafrifol ac mae tua 25% yn cael cymorth ar gyfer dysgu Saesneg fel iaith ychwanegol. I sicrhau bod ethos yr ysgol wedi gwreiddio a bod disgyblion yn gwneud cynnydd cryf, mae eu hyder a’u cymhwysedd mewn Saesneg o’r pwys mwyaf.\nMae gan yr ysgol un flaenoriaeth, sef defnyddio cymaint â phosibl o strategaethau wedi’u cynllunio’n dda i flaenoriaethu ymdrochi a chynnwys disgyblion â SIY yn llwyr yng nghymuned yr ysgol. Cyflawnir hyn trwy sicrhau eu bod yn datblygu eu medrau siarad, darllen ac ysgrifennu Saesneg yn gymwys ac yn hyderus ar bob adeg.\nMae’r broses yn dechrau trwy asesu cefndir a hyfedredd Saesneg disgyblion cyn eu derbyn. Mae hyn yn caniatáu i’r ysgol ddosbarthu geirfaon pwnc unigol, cymorth ac arweiniad cyn derbyn. Mae llawer o ddisgyblion yn ymrestru am sawl wythnos yn ystod tymor yr haf cyn eu dyddiad dechrau arfaethedig a/neu yn cymryd rhan yn yr ysgol haf i ddisgyblion SIY. Mae’r cyfuniad hwn o asesu a chymorth yn hysbysu staff yn fwy cywir ac mae’n paratoi disgyblion yn fwy effeithiol cyn iddynt ddechrau eu haddysg yn yr ysgol. Mae tiwtoriaid dosbarth neilltuedig yn cyfathrebu â’r teulu cyn ac yn ystod derbyn, a chaiff disgybl-llysgenhadon penodol eu neilltuo i helpu’u cymheiriaid pan fyddant yn cyrraedd. Pan fydd disgyblion yn dechrau yn yr ysgol, rhoddir gwersi cymorth SIY personoledig ar waith a bydd nifer y gwersi hyn yn amrywio rhwng dwy a deg yr wythnos, yn dibynnu ar lefel hyfedredd iaith y disgybl. Mae siarad Saesneg yn orfodol yn yr ysgol ac yn y llety. Mae athrawon yn hybu lefelau uchel o gynhwysiant disgyblion ac yn eu hannog i gymryd rhan mewn gweithgareddau, fel gwasanaethau boreol, digwyddiadau elusennol, diwrnod rhyngwladol a gwersi siarad cyhoeddus. Mae’r cyfleoedd hyn yn annog disgyblion i ddatblygu eu llafaredd mewn amgylchedd cefnogol ac anogol. Mae clybiau ar ôl ysgol yn annog rhyngweithio â’u cymheiriaid y tu allan i’r diwrnod ysgol, sy’n annog disgyblion ymhellach i ddatblygu’u medrau llafaredd. Mae addysgu ieithoedd ychwanegol, fel Lladin, yn ffordd ychwanegol o gynorthwyo disgyblion â SIY â’u dealltwriaeth o amseroedd y ferf ac i ddatblygu geirfa.\nMae disgyblion â SIY yn dod yn hyderus ar lafar yn gyflym, mewn gwersi a thu hwnt. Nid yw canlyniadau disgyblion â SIY mewn asesiadau yn wahanol i ganlyniadau disgyblion sy’n siarad Saesneg mamiaith; yn wir, maent yn well yn aml. Er bod yr ysgol yn cynnig TGAU SIY, mae llawer o ddisgyblion â SIY yn sefyll TGAU Saesneg, iaith a llenyddiaeth, ac yn ennill graddau A*/A. Yn Niploma’r Fagloriaeth Ryngwladol, caiff disgyblion â SIY ddewis astudio Saesneg mamiaith neu ail iaith ac mae llawer yn dewis y cyntaf (ac yn rhagori ynddo). Yn olaf, y mwyaf o ieithoedd mae disgyblion yn eu hastudio, y mwyaf hyfedr yn Saesneg yr ymddengys eu bod yn datblygu. Cymaint yw hyder a chymhwysedd ymhlith disgyblion â SIY, fel eu bod yn llunio 40% o’r cyngor ysgol.\nMae’r cwrs cyn y Fagloriaeth Ryngwladol a’i ffocws ar ddatblygu iaith wedi’i rannu gyda chydlynwyr eraill y Fagloriaeth Ryngwladol ac ysgolion eraill y Fagloriaeth Ryngwladol yn genedlaethol ac yn rhyngwladol. Mae athrawon iaith rhan-amser yn rhannu syniadau a strategaethau’r ysgol gyda’r ysgolion eraill y maent yn addysgu ynddynt.\nSaesneg fel iaith ychwanegolLlythrenneddCymorth olrhain, monitro a dysguAsesuCydnabod rhagoriaeth


Adnoddau ar gyfer Garddwyr - National Botanic Garden of Wales\nYma, fe ddewch chi o hyd o gyngor ac awgrymiadau gan ein harbenigwyr i’ch cael chi i dyfu a garddio ar eich gorau!\nCliciwch ar y teitlau isod am fwy o wybodaeth a dogfennau defnyddiol.\nDail Coed Cymru\nMae Cymru’n gartref i amrywiaeth o goed ac mae llawer ohonynt yn cael eu hystyried yn gysegredig mewn chwedloniaeth Geltaidd, p’un ai fel symbolau neu oherwydd eu priodweddau meddyginiaethol.\nDefnyddiwch ein hadnodd Dail Coed Cymru defnyddiol i adnabod coed cyffredin.\nCanllawiau Blodau Gwylltion\nBlodau Gwylltion Mawrth\nMis Mawrth yw mis cyntaf y gwanwyn ac mae blodau gwyllt yn dechrau blodeuo. Cewch weld y rhywogaethau i chwilio amdanyn nhw yn y canllaw defnyddiol hwn gan brosiect Caru Natur Cymru.\nBlodau Gwylltion Ebrill\nEbrill yw un o’r misoedd gorau i flodau gwylltion, yn enwedig rhai’r coedlannau.\nMae Caru Natur Cymru wedi creu’r adnodd adnabod gwych hwn, faint ohonynt gallwch chi eu darganfod?\nBlodau Gwylltion Mai\nDdiwedd y gwanwyn, mae’r gwrychoedd yn llawn blodau gwyllt ac mae’r dolydd yn dechrau dod yn fyw.\nMae Caru Natur Cymru wedi creu’r adnodd adnabod gwych hwn, ewch ati i weld faint o’r rhywogaethau hyn y gallwch ddod o hyd iddynt.\nBlodau Gwylltion Mehefin\nMis Mehefin yw uchafbwynt blodau gwyllt Prydain gan fod mwy o flodau yn agored nag yn ystod unrhyw fis arall o’r flwyddyn.\nMae Caru Natur Cymru wedi llunio’r canllaw hwn, y gellir ei lawrlwytho, i’ch helpu i adnabod rhai blodau gwyllt brodorol y gallwch ddod o hyd iddynt ym mis Mehefin.\nBlodau Gwylltion Gorffennaf\nMae Caru Natur Cymru wedi llunio’r canllaw hwn, y gellir ei lawrlwytho, i’ch helpu i adnabod rhai blodau gwyllt brodorol y gallwch ddod o hyd iddynt ym mis Gorffennaf.\nBlodau Gwylltion Awst\nWrth i’r nosweithiau gau amdanom, mae dail melyn cyntaf yr hydref yn dechrau ymddangos. Fodd bynnag, mae diwedd yr haf yn dal i ddarparu arddangosfeydd ysblennydd o liw.\nGallwch ddarganfod blodau gwylltion mis Awst yn y canllaw hwn gan Caru Natur Cymru.\nPlanhigion ar gyfer Peillwyr\nPlanhigion Cynnar y Gwanwyn ar gyfer Peillwyr\nYma, rydym wedi casglu ynghyd wybodaeth am y planhigion gorau ar gyfer peillwyr i gadw golwg amdanynt ddechrau’r tymor ym misoedd Ebrill a Mai, a hynny’n seiliedig ar yr ymchwil a wnaed yng Ngardd Fotaneg Genedlaethol Cymru.\nMae’n cynnwys pa rywogaethau o beillwyr sy’n debygol o gael eu darganfod ar y rhywogaethau hyn, ynghyd ag ychydig o awgrymiadau o ran sut i’w hannog i dyfu er mwyn cynyddu’r porthiant ar gyfer y peillwyr.\nPlanhigion Cynnar yr Haf ar gyfer Peillwyr\nErbyn inni gyrraedd dechrau’r haf, mae arferion chwilio peillwyr wedi newid yn rhyfeddol. Mae gwaith ymchwil yng Ngardd Fotaneg Genedlaethol Cymru wedi datgelu’r planhigion mae peillwyr yn chwilio amdanynt fywaf yn ystod Mehefin a Gorffennaf.\nDisgrifir y planhigion hyn yma, ynghyd â’r peillwyr rydych yn debygol o’u gweld yn bwydo arnynt.\nAm dyfu planhigion sy’n berffaith ar gyfer peillwyr? Pan fydd pryfed peillio yn ymddangos ar ddiwrnodau cynnes yn niwedd y gaeaf a dechrau’r gwanwyn, chwilio am eu prydau cyntaf o’r tymor y byddant.\nYn seiliedig ar eu gwaith ymchwil, mae gwyddonwyr yng Ngardd Fotaneg Genedlaethol Cymru wedi llunio rhestr o argymhellion o ran rhai o’r planhigion gorau ar gyfer yr ardd yn y gwanwyn, sydd i’w plannu yn ystod yr hydref.\nwenyn, pryfed hofran, pili-palod, a chwilod, byddwch yn helpu i gynyddu’r niferoedd o bryfed gwyllt sy’n peillio. Bydd ein llyfryn Planhigion sy’n Peillio yn eich cyflwyno i ddeg o’r teuluoedd planhigion pwysicaf ar gyfer pryfed sy’n peillio yng Nghymru.\nMae pryfed sy’n ymweld â blodau yn beillwyr hanfodol y bwyd rydym yn ei fwyta ac mae’r dirywiad yn eu niferoedd a’u hiechyd yn achos pryder mawr. Mae peillwyr yn amrywiol gan gynnwys cacwn, pryfed hofran, gwenyn unigol, ieir bach yr haf a gwenyn mêl. Wrth i ni golli cynefinoedd llawn blodau, newid yn yr hinsawdd a’r defnydd o blaleiddiaid, cafwyd effaith fawr ar ein peillwyr gwyllt a’r rhai a reolir.\nMae gerddi yn dod yn gynyddol bwysig fel llochesi pwysig i beillwyr a bywyd gwyllt. Yma, cewch awgrymiadau ar sut i ddenu mwy o beillwyr i’ch gardd.\nBlog: Mae’n Bryd Rhoi’r Gorau i Fawn\nBlog: Gwnewch eich Lawnt yn Fwy Caredig i Fywyd Gwyllt gan Dr Kevin McGinn\nGall lawntiau wedi eu torri fod yn rhan bwysig o erddi, ond os oes gennych le, beth am neilltuo darn o’ch lawnt i natur, a gwneud hwnnw’n ddôl fach eich hun o flodau gwylltion brodorol?\nDychmygwch gymysgedd o borfa dôl a blodau gwylltion lliwgar yn awel yr haf, yn blodeuo am wythnosau lawer ac yn fan i wylio bywyd gwyllt y tu allan i ddrws eich tŷ. Mae dolydd yn hafan i bryfed, fel gwenyn a phili-pala, a hefyd i adar a mamaliaid bach. Os darparwch y cynefin cywir yn eich gardd, bydd bywyd gwyllt yn symud i mewn.\nCewch fwy o wybodaeth ar sut i drawsnewid eich lawnt yn ddôl yn y blog hwn a ysgrifennwyd gan Swyddog Gwyddoniaeth Tyfu’r Dyfodol, Dr Kevin McGinn.\nFfurfiau ac Ymylon Dail\nMae’r gwanwyn wedi cyrraedd ac mae’r coed wedi dechrau blodeuo a deilio. Mae dail i’w cael mewn amrywiaeth o ffurfiau a meintiau, rydyn ni wedi creu’r canllawiau defnyddiol hyni’ch helpu adnabod y gwahanol ffurfiau, trefniant ac ymylon dail.\nBlog: Ble mae’r Gwenyn?\nGallwn ni, fel pobl, ymdopi â’r gaeaf trwy lapio’n gynnes a threulio’r mwyafrif o’n hamser y tu mewn. Ond sut mae gwenyn yn goroesi’r tymor caled hwn?\nCewch ddarganfod sut yn y blog newydd hwn gan Fyfyrwraig PhD yr Ardd Fotaneg, Abigail Lowe.\nBlog: Planhigion Tomato, Bylbiau a Blodau Gwylltion\nGan fod y dydd nawr yn mynd yn fyrrach ac yn fwy llaith, mae malltod yn berygl gwirioneddol ar unrhyw blanhigion tomato sydd gennych dros ben. Mae bylbiau’n dod nôl i’r siopau nawr, ac mae’n syniad da dechrau meddwl pa fylbiau fyddech chi’n eu hoffi a faint fydd arnoch eu hangen i lenwi’ch trefniant. Mae’n bryd tocio unrhyw rannau o flodau gwylltion sydd gennych yn eich gerddi. Erbyn hyn dylent fod wedi hadu a bod yn barod i’w tocio’n dda i’w paratoi ar gyfer y flwyddyn i ddod.\nDysgwch beth sydd angen ei wneud yn yr ardd yr adeg hon o’r flwyddyn y blog hwn gan ein Hyfforddwr Garddwriaeth, Ben.\nBlog: Storio Hadau’n Llwyddiannus\nGall hadau fod yn ddrud, ac mae arbed rhai eich hun yn cymryd amser, felly mae’n werth ymdrechu i storio’ch hadau’n dda, i’w cadw mor ffres â phosibl nes daw’n amser eu hau.\nGall rhai o’r technegau a ddefnyddiwn yn y banc hadau gael eu defnyddio i storio hadau yn y cartref – dyma ichi rai awgrymiadau.\nBlog: Cadw Hadau’n Llwyddiannus\nLlwyddiant gyda Hadau: Canllaw wrth Ddechrau\nMae hau hadau a gweld egin yn dod i fyny drwy’r pridd yn rhyfeddol o bleserus. Os dechrau mentro ar arddio ydych chi a ph’un a ydych yn meddwl am dyfu hadau dan do neu’r tu allan, dyma’r canllaw i chi.\nMae hau hadau’n syml, yn gyflym ac yn effeithiol o ran cost. Bydd y canllaw hwn yn eich arwain drwy’r broses bob yn gam.


Lansiwyd gwefan newydd ‘Cymraeg’ yn annog pobl Cymru gyfan i ddefnyddio’r safle er mwyn dysgu, defnyddio a mwynhau’r iaith fel rhan o’u bywyd bob dydd – beth bynnag yw lefel eu Cymraeg.\nGwefan Cymraeg yw’r gyntaf o gyfres o is-wefannau y bydd Llywodraeth Cymru yn eu lansio ar barth newydd .cymru a .wales.\nMae’r wefan yn cynnig gwybodaeth a’r cyfleoedd sydd ar gael i ddefnyddio’r Gymraeg – gyda’r teulu, gyda phlant a phobl ifanc yn eu harddegau, ac yn y gweithle. Caiff nodweddion ychwanegol newydd eu cyflwyno dros y misoedd i ddod fel rhan o waith parhaus i ddatblygu’r wefan ymhellach ac ymateb i anghenion defnyddwyr.\nMae’n cynnwys adnodd newydd, y cyntaf o’i fath, sy’n gallu chwilio am ddigwyddiadau Cymraeg ym mhob rhan o Gymru, mae’n tynnu sylw at ap Cymraeg bob wythnos ac mae’n dod o hyd i gyrsiau, gan restru pob cwrs Cymraeg i Oedolion. Mae’r wefan hefyd yn gweithredu fel porthol sy’n cysylltu â gwefannau eraill sy’n cynnig gwasanaethau Cymraeg defnyddiol yn ogystal ag adnoddau digidol Cymraeg.\nDywedodd y Prif Weinidog, Carwyn Jones, "Mae rhoi cyfle i bobl ddefnyddio ac ymarfer eu Cymraeg yn eu bywyd bob dydd yn ganolog i Bwrw Mlaen, ein gweledigaeth ar gyfer dyfodol yr iaith. Mae gwefan newydd Cymraeg yn ffynhonnell wych o wybodaeth am ddigwyddiadau sydd ar y gweill a chyrsiau sydd ar gael mewn cymunedau lleol, a dwi am annog pobl ledled Cymru i’w defnyddio i ddysgu, defnyddio a mwynhau’r iaith.\nYchwanegodd, "Fel Llywodraeth, rydym wedi ymrwymo i hyrwyddo’r Gymraeg. Fe ddangosodd yr arolwg diweddar o’r defnydd o’r iaith bod yna lawer i fod yn hapus yn ei gylch a llawer iawn o waith da eisoes ar y gweill. Byddwn yn parhau i adeiladu ar hyn er mwyn sicrhau iaith fyw ar gyfer y dyfodol."


Llywodraeth Cymru a GPC Cymru yn cytuno ar gontract meddygon teulu newydd i Gymru\nMae Llywodraeth Cymru a Phwyllgor Ymarferwyr Cyffredinol Cymru (GPC Cymru) wedi cytuno ar gontract dwy flynedd newydd i leihau biwrocratiaeth yn llwyth gwaith meddygon teulu yng Nghymru.\tBil yn gyfle i ddarparu’r Gymru a Garem ar gyfer cenedlaethau’r dyfodol\nDydd Gŵyl Dewi yn nodi naw mis i fynd tan fydd Cymru yn newid ei gyfraith rhoi organau\nRydym yn ariannu nofio am ddim yng Nghymru.\tCynllun i sicrhau bod y genedl yn gwneud mwy o ymarfer corff.\tMae gweithgarwch corfforol rheolaidd yn llesol iawn i iechyd, gan gynnwys iechyd meddwl a lles. Mae gan y rheini sy’n egnïol hyd at 50% yn llai o risg o ddatblygu’r afiechydon cronig amlycaf a 20-30% yn llai o risg o farw cyn pryd.


Ysgol Gymraeg Bro Morgannwg - gwyddor Bwyd a Maeth\nGwyddor Bwyd a Maeth Lefel 3\nArweinydd Pwnc: Mrs Sian Williams\nGwaith cwrs: 50%\n“Mae llawer o agweddau’r cwrs wedi gwneud ym ml 12, felly mae hyn yn rhoi hyder i ni am ein bod wedi gwneud yn sylfaenol unwaith. Rydym yn ymestyn sgiliau ymarferol TGAU. Mae dysgu gwybodaeth ar faeth yn arwain at nifer o yrfaoedd gwahanol. Nid yw’r cwrs yma fel unrhyw gwrs lefel A arall. Ni’n hoffi fe!”\nMae Lefel 2 Lletygarwch ac arlwyo yn ddelfydol ond nid yn orfodol.\nBeth yw Gwyddor Bwyd a Maeth?\nMae dealltwriaeth Gwyddor Bwyd a Maeth yn berthnasol ar gyfer nifer o ddiwylliannau swyddi gwahanol. Mae darparwyr gofal a maethynnwyr mewn ysbytai yn defnyddio’r wybodaeth yma. Fel mae hyfforddwyr chwaraeon a hyfforddwyr ffitrwydd. Mae bwytai a gwestai, cynhyrchwyr bwyd ac asiantaethau’r llywodraeth yn defnyddio’r wybodaeth yma i gynllunio polisïau, bwydlenni a chynnyrch bwyd sydd yn cefnogi ymgyrchoedd bwyta’n iach.\nBeth fyddaf yn dysgu o fewn Gwyddor Bwyd a Maeth?\nBydd ymgeiswyr yn cael y cyfle i ddysgu am y berthynas rhwng y corff dynol a bwyd yn ogystal â sgiliau ymarferol er mwyn coginio a pharatoi bwyd.\n1 Bodloni Anghenion Maethol Grwpiau Penodol\n2 Sicrhau bod Bwyd yn Ddiogel i’w Fwyta\n3 Arbrofi i Ddatrys Problemau Cynhyrchu Bwyd\n4 Materion Cyfoes mewn Gwyddor Bwyd a Maeth\nYnghyd â chymwysterau Lefel 3 perthnasol megis cymwysterau Lefel UG a Safon Uwch mewn Bioleg, Cemeg, Cymdeithaseg a Mathemateg a / neu Lefel 3 mewn Lletygarwch neu Wyddoniaeth, bydd dysgwyr yn cael y wybodaeth angenrheidiol i symud ymlaen i gyrsiau gradd addysg uwch, megis:\n• BSc Bwyd a Maeth\n• BSc Maeth Dynol\n• BSc (Anrh) Maeth Iechyd y Cyhoedd\n• BSc (Anrh) Gwyddoniaeth a Thechnoleg Bwyd\nCyswllt i’r wefan ar gyfer y cwrs: https://www.wjec.co.uk/qualifications/food-science-and-nutrition/


Cynhyrchu eigionegwyr blaenllaw ers mwy na 45 mlynedd – Newyddion a Digwyddiadau, Prifysgol Bangor\nManon Francis a Iestyn WoolwayMae’r MSc mewn Cefnforeg Ffisegol Gymhwysol yn Ysgol Gwyddorau Eigion Prifysgol Bangor yn llenwi bwlch sgiliau cydnabyddedig yn sector amgylchedd y DU, gan gynhyrchu eigionegwyr sydd, ymysg sgiliau eraill, yn fedrus o ran modelu cyfrifiadurol ac sy’n hollol rifog. (Yn ôl adolygiad gan y Cyngor Ymchwil ar y 15 sgil sydd eu hangen fwyaf yn y sector amgylcheddol, mae gallu i ymwneud â modelu cyfrifiadurol ar ben y rhestr, a rhifedd yn bedwerydd).\nMae’r cwrs MSc yn unigryw, gan iddo dderbyn cyllid gan Gyngor Ymchwil yr Amgylchedd Naturiol yn ddi-dor ers ei gychwyn, dros 45 mlynedd yn ôl.\n“Mae’r cwrs yn troi’r goreuon o blith ffisegwyr a mathemategwyr yn eigionegwyr ffisegol, gan eu cyflwyno i ffiseg y cefnfor a systemau hinsawdd. Mae tri deg pump y cant o’n myfyrwyr yn cael hyd i swyddi yn y sector preifat neu gyhoeddus a’u hanner wedyn yn mynd ymlaen i astudio ar gyfer doethuriaethau,” esbonia Dr Tom Rippeth, cyfarwyddwr y cwrs a Darllenydd yn yr Ysgol Gwyddorau Eigion.\nMae’r graddedigion yn darparu sgiliau sydd eu hangen ar y diwydiant ynni adnewyddol, y diwydiant olew, ac ym maes cynllunio rhag perygl. Mae galw am sgiliau a swyddi i’w llenwi yn y sectorau hyn.\nMae graddedigion o’r cwrs yn gweithio mewn swyddi allweddol o fewn diwydiant a’r sector gyhoeddus yn y DU ac o amgylch y byd. Maent yn cynnwys Pennaeth presennol y Ganolfan Eigioneg Genedlaethol ac aelod o’r Panel Rhynglywodraethol ar Newid Hinsawdd (IPCC).\nMae myfyrwyr diweddar ar y cwrs wedi cyflawni gwaith ymchwil sydd wedi cael effaith sylweddol, ac sydd wedi ei ddisgrifio mewn cylchgronau o bwys a chan y wasg genedlaethol. Mae'r rhain yn cynnwys astudiaeth sy’n dangos bod cynnydd yn lefel y môr wedi arwain at gynnydd yng ngallu’r môr i amsugno carbon deuocsid, gwaith sy’n dangos sut y gall ffermydd llanw effeithio ar waddod ar wely’r môr, a gwaith ar welyau Cregyn Gleision Afon Menai a gyfrannodd at dystysgrif i bysgodfa cregyn gleision Afon Menai gan y Cyngor Stiwardiaeth Forol – sy’n darparu cyfwerth â 50% o bysgodfa cregyn gleision y DU.\nMeddai Sophie Ward, sy’n hanu o Ruthun, ac a gwblhaodd yr MSc yn 2010: “Mae fy mhroject MSc wedi arwain yn dwt at fy mhroject doethuriaeth o ran y sgiliau rwyf wedi’u dysgu.” Roedd project MSc a phroject doethuriaeth Sophie’n dibynnu ar fodelu rhifyddol o gynnydd yn lefel y môr. Mae hi bellach yn ymchwilio ynni adnewyddol morol.\nYn ogystal â sgiliau rhifyddol ac eigioneg, mae’r cwrs hefyd yn canolbwyntio ar sgiliau trosglwyddadwy, fel ysgrifennu traethodau, sydd yn hanfodol ar gyfer gyrfa mewn gwyddoniaeth. “Roedd y MSc yn ddwys ond yn drwyadl,” ychwanegai Sophie Ward.\nMeddai myfyrwraig bresennol, Manon Francis o Langefni:\n“Mae’n wych medru astudio cwrs mor flaengar ar lefel fyd-eang, nad yw ond chwarter awr yn y car o ’nghartref, Mae’r cwrs yn ddiddorol, er ei fod yn waith caled ar brydiau! Rwy’n gobeithio gwneud mwy o ymchwil, ac mae gen i ddiddordeb mewn cylchrediad y cefnforoedd. Mae hwn yn faes pwysig o wyddoniaeth a all gael oblygiadau enfawr ar y blaned ac ar ddynoliaeth.”\nMae Iestyn Woolway o Borthmadog, sy’n dilyn y cwrs ar hyn o bryd, â’i fryd ar fynd i’r Arctig gyda’i waith, am ei fod yn ymddiddori ers tro yn y rhan honno o’r byd. Mae’n gobeithio dilyn doethuriaeth mewn un o ddwy brifysgol flaenllaw yn America y mae wedi gwneud cais iddynt.\nMeddai Iestyn, “Mae cymaint o gyfleoedd gyrfaol yn y maes yma – gallaf ddilyn llwybr sy’n edrych ar newid hinsawdd yn yr Arctig a sut mae hynny’n effeithio ar y blaned. Ond mae newid hinsawdd hefyd yn cael effaith fawr ar yr Arctig ac mae’n cynnig nifer o gyfleoedd – fel gweithio fel ymgynghorydd i un o’r cwmnïau olew mawrion, mae cymaint o gronfeydd olew ar gael yn y rhanbarth.”


Lowri Haf Cooke: Proffil: Brigyn\nCyhoeddwyd ar 18 Chwefror 2015 gan lowrihafcooke\t(rss)\nMae gwrando ar Brigyn 4 fel gwylio Cyw; mae’n goflaid gerddorol i’r galon. Pecynnwyd yr albwm yn chwaethus iawn, a dyluniwyd y clawr amryliw gyda fersiynau cartŵn o Ynyr ac Eurig, ar y cyd â chywion a cheirw. Portreadir y … Parhau i ddarllen → Parhau i ddarllen →\nLowri Haf Cooke: Cofio Mam: Nia Powys Cooke (1939 – 2014)\nCyhoeddwyd ar 19 Awst 2014 gan lowrihafcooke\t(rss)\nMae na gefnfor maith o wahaniaeth rhwng ystyr y geiriau ‘roedd’ a ‘mae’; mae’n anodd trafod Mam yn nhermau y gorffennol. Roedd cael bod gyda hi fel teulu, ar yr eiliad olaf un, yn fraint eithriadol o drist. Wrth afael … Parhau i ddarllen → Parhau i ddarllen →


Panettone: Cacen Nadolig Eidalaidd O Milan\nPwdinau Eidalaidd Cacennau Pwdinau Nadolig\nMae panettone (sy'n llythrennol sy'n golygu "llwyth mawr") yn gacen uchel, siâp cromen sy'n codi gyda burum. Mae ganddo wead ychydig yn ysgafn ac yn ysgafn ond yn flas cyfoethog a blas, ac nid yw'n melys iawn. Mae'n gacen amser Nadolig nodweddiadol o gwmpas yr Eidal ac mewn cymunedau Eidaleg ar draws y byd, ond mae'n deillio o fewn tref Eidalaidd gogleddol Milan. Yn draddodiadol mae'n cynnwys raisins a ffrwythau candied (zest oren a citron) ac mae ganddo siwgr perlog crisp. Gallai fersiynau mwy modern newid y ffrwythau candied gyda sglodion siocled.\nNid yw'r rhan fwyaf o Eidalwyr yn gwneud panettone gartref, am y rheswm syml ei bod yn broses eithaf hir a chymhleth, sy'n gofyn am allyriadau lluosog. Fel arfer, mae'n cael ei brynu o baker lleol neu mewn archfarchnad.\nOnd os ydych chi'n teimlo'n uchelgeisiol ac os hoffech wneud eich hun, mae'r canlynol yn rysáit eithaf clasurol.\nAr gyfer y Rising Rising:\nCwpan 3/8 / 90 g menyn heb ei halenu\n5/8 cwpan / 110 g\nCwpan 4/5 / 200 ml o ddŵr cynnes\n1/2 llwy de o halen ddirwy\n5 ounces / 140 g cacen winast ffres (neu biga ; gofynnwch i'ch poen am hyn)\n6 melyn wy\n3 1/3 cwpan / 400 g o blawd\nAr gyfer yr Ail Ryfel Byd:\n2 1/3 cwpan / 280 g o blawd\n5/8 cwpan / 110 g menyn heb ei halenu\n1/2 bunt / 200 g raisins\n1/2 cwpan / 100 g siwgr gronogedig\nFaint o flawd, er mwyn llosgi arwyneb y gwaith a\nDewisol: siwgr perlog llestri (ar gyfer addurno)\nDewisol: 1 cwpan orenren wedi'i guddio a / neu gellyg lemwn, wedi'i ffrio\nY prynhawn cyn i chi bwriadu coginio'r panettone, dechreuwch trwy dorri'r menyn i mewn i fach bach a'i doddi dros fflam isel iawn neu boeler dwbl; ei gadw'n ddigon cynnes i barhau i doddi. Diddymwch y siwgr mewn rhyw 2/5 cwpan (100 ml) o ddŵr cynnes.\nRhowch y menyn, halen a chacen burum wedi'i doddi mewn powlen gymysgu (neu well eto, bowlen cymysgydd trydan) a'i gymysgu'n dda. Nesaf, ychwanegwch y melyn a dŵr siwgr, gan gymysgu'n gyflym. Symudwch y blawd, gan barhau i gymysgu. Os yw'r toes yn rhy stiff, ychwanegwch ychydig mwy o ddŵr. Parhewch i gymysgu'n gyflym am oddeutu 25 munud, gan daflu'r toes yn erbyn ochr y bowlen, nes ei fod wedi dod yn esmwyth, mwdlyd, ac yn llawn swigod aer. Ar y pwynt hwn, trosglwyddwch y toes i bowlen ysgafn yn ddigon mawr i driphlyg yn ei gyfaint, ei orchuddio â brethyn trwm, a'i gadw mewn lle cynnes (85 F, 30 C) am oddeutu 10 awr.\nGolchwch y rhesins, eu draenio'n dda, a'u gosod ar frethyn i sychu.\nPan fydd yr amser cyntaf yn codi, trowch y toes ar eich wyneb gwaith (neu ei ddychwelyd i'r bowlen gymysgu) a gweithio yn y blawd, y fanila, y melyn, a'r mêl. Cymysgwch yn gyflym am oddeutu hanner awr, yna gweithio ym mhob dim ond 2 lwy fwrdd o'r menyn, y byddwch chi wedi toddi fel o'r blaen, a dwr ychydig (dim ond digon i wneud toes elastig), ac rydych wedi ychwanegu pinsh o halen . Parhewch i weithio'r toes nes ei fod yn swnllyd ac yn sych, ac ar y pwynt hwn, ychwanegwch y ffrwythau a'r zest, gan weithio'r toes i'w ddosbarthu'n gyfartal. Ar y pwynt hwn gallwch chi rannu'r toes yn ddarnau o'r maint rydych chi ei eisiau; os ydych am wneud eich panettone yn ôl pwysau, defnyddiwch raddfa a ffigwr y byddant yn gostwng mewn pwysau o 10% yn ystod pobi.\nRhowch eich dwylo'n ysgafn â'r menyn a chylchwch y peli o does, yna rhowch nhw ar fwrdd neu blât a'u gadael i godi mewn lle cynnes am oddeutu hanner awr. Ar y pwynt hwn, rhowch eich dwylo'n ysgafn eto a rhowch y panettoni mewn mowldiau panettone (neu rhowch gylchoedd o bapur stiff o amgylch eu canolfannau). Dychwelwch nhw i'w bwrdd a'u rhoi mewn cynhesrwydd cynnes (68-80 F, 20-30 C, yn dibynnu ar y tymor), man lleithder i godi am tua 6 awr.\nCynhesu eich popty i 380 F (190 C). Torrwch x i frig pob panettone a rhowch 2 lwy fwrdd (30 g) menyn heb ei haroli dros y toriadau. Rhowch y panettoni yn y ffwrn, ac ar ôl 4 munud yn eu tynnu a'u cyflymu ar y corneli a gynhyrchir gan y toriadau. Dychwelwch nhw i'r ffwrn a'u pobi nes bydd cylchdro a fewnosodir i'r canol yn sychu tua 1 awr.\nPan fydd cogyddion yn cael gwared â'u panettoni o'r ffwrn, maent yn eu rhoi i fyny i mewn i ddeiliaid paneddon arbennig er mwyn cadw eu dwy ochr rhag cwympo. Mewn sefyllfa gartref, nid yw hyn yn ymarferol, a bydd yn rhaid i chi oeri eich panettoni ar rac.\nRhai awgrymiadau: Gweithiwch y toes, os yn bosib, gyda chymysgydd toes sefydlog o'r math a ddefnyddiwyd hefyd i wneud toes bara. Mae amseroedd clymu gyda chymysgydd ar y gorchymyn o 20 munud, ond bydd angen rhyw 50 o guro â llaw.\nRhaid i'r ystafell lle mae'r panettone yn cael ei wneud fod yn gynnes, tua 72 gradd F (22 C). Dylai'r blawd hefyd fod yn gynnes, tua 68 F (20 C); yr hyn a ddefnyddir yw 00 gradd (blawd pwrpasol iawn iawn) ac yn hynod o sych. Os yw wedi bod yn wlyb lle'r ydych chi, efallai y byddwch am sychu'ch blawd mewn ffwrn, gan ei fod yn amsugno lleithder oni bai ei fod wedi'i selio'n dynn. Dylai'r dŵr a ddefnyddir fod yn gynnes, tua 76 F (24 C).\nPeidiwch ag anghofio pinsiad o halen, gan ei fod yn ysgogi cynnydd.\nMae pobi masnachol yn defnyddio cychwynnol (hy, ferum gwyllt). Ryseitiau cartref yn galw am burum pobi.\nBydd yr amser pobi yn dibynnu ar faint y panettone. Gan dybio tymheredd y ffwrn o 400 F (200 C), bydd hanner awr yn ddigonol ar gyfer panettoni bach i ganolig, tra bydd rhai mwy yn gofyn llawer mwy. Mae ffyrnau cartrefi yn addas ar gyfer panettoni bach eu maint.\nOs ydych am i arwyneb y panettone fod yn sgleiniog, slipwch bowlen o ddŵr i'r ffwrn pan fydd y panettone wedi'i hanner-bob i godi'r lleithder.\nMae panettoni yn cael eu gwerthu yn fasnachol yn ddwysach nag y maent yn eang. Er mwyn cael yr effaith hon yn y cartref, bydd yn rhaid i chi roi cylch o bapur trwchus wedi'i drwm dros y toes pan fyddwch chi'n ei roi yn y ffwrn neu ddefnyddio llwydni panettone. Yn lle hynny, rydych chi eisiau panettone sy'n fwy na'i fod yn uchel, fel taflen bara arferol, rhowch y toes yn y ffwrn. Os byddwch chi'n dewis y cwrs hwn, byddwch am roi'r toes ar garreg pizza neu debyg.\nRysáit Cwcis Gingerbread\nRysáit Lemonade Agave Cartref


Ceredigion yn dathlu Diwrnod Shwmae Su’mae 2020\nAr ddiwrnod Shwmae Su’mae 2020 mae Cyngor Sir Ceredigion am annog mwy o ddefnydd o’r Gymraeg.\nMae diwrnod Shwmae Su’mae yn gyfle i annog ag i helpu staff a thrigolion Ceredigion, boed yn rhugl, dysgwyr neu ond â chwpwl o eiriau i ddechrau bob sgwrs yn Gymraeg, fel modd o normaleiddio’r iaith.\nMae’n bwysig bod pobl Ceredigion yn teimlo’n hyderus i ddefnyddio’r Gymraeg yn eu bywydau bob dydd. Mae ganddyn nhw’r hawl i wneud hynny ym mhob sefyllfa ffurfiol ac anffurfiol. Felly, fel Cyngor mae’n rhaid i’n gwasanaethau Cymraeg fod yn hygyrch, o safon uchel ac yn hawdd eu defnyddio yn unol ag egwyddorion Safonau’r Gymraeg.\nHeddiw, 15 Hydref 2020, ar ddiwrnod Shw Mae, mae’r Cyngor wedi rhyddhau fideo a chyhoeddi Canllaw Safonau’r Gymraeg, er mwyn helpu Swyddogion i roi gofynion Safonau’r Gymraeg ar waith. Mae hyn er mwyn sicrhau ein bod yn medru darparu gwasanaethau Cymraeg o answadd ar gyfer ein trigolion. Heddiw hefyd, mae’r Gwasanaeth Ysgolion yn lansio tudalen Facebook Cardi-Iaith. Tudalen i rannu gwybodaeth am addysg Gymraeg, hanesion ysgolion ynghyd â gwaith gwych y canolfannau hwyrddyfodiaid. Byddant yn lansio cystadleuaeth ‘Shwmae’ ar gyfer plant cynradd ac uwchradd Ceredigion.\nYn ystod y cyfnod clo rydym wedi gweld mwy o ddiddordeb i aildanio sgiliau iaith, mae’n dangos sut y gall technoleg ei gwneud yn bosibl i genhedlaeth newydd ddysgu’r Gymraeg. Drwy ddefnyddio technoleg zoom, mae Swyddog Hyfforddi Cymraeg Gwaith y Cyngor, wedi medru sicrhau bod oddetu 60 o aelodau staff y Cyngor yn parhau i dderbyn eu gwersi Cymraaeg wythnosol.\nMae cyfle arbennig i bersonau yng Ngheredigion ddilyn cyrsiau blasu Cymraeg ar-lein drwy wefan y Ganolfan Dysgu Cymreg Cenedlaethol. Maen nhw’n cyflwyno geirfa ac ymadroddion bob dydd ac maen nhw ar gael i bawb, yn rhad ac am ddim. Mae rhai cyrsiau wedi eu teilwra ar gyfer gwahanol sectorau, er enghraifft Iechyd a Gofal, Twristiaeth neu Manwerthu.\nDywedodd y Cynghorydd Ellen ap Gwynn, Arweinydd y Cyngor, “Mae’r cyfnod hwn yn gyfle euraidd i ni hyrwyddo ac annog pobl leol i ddysgu Cymraeg. Rydym yn falch iawn o fedru gweithio mewn partneriaeth gyda’r Ganolfan Dysgu Cymraeg Cenedlaethol, sy’n cynnig ystod o gyrsiau blasu sydd ar gael i bawb yn rhad ac am ddim. Mae siarad Cymraeg yn agor y drws i nifer o brofiadau a chyfleoedd newydd. Ewch amdani a phob hwyl gyda’r dysgu.”\nDiwrnod Shwmae Su’Mae 2020 - Rhowch gynnig arni i ddefnyddio mwy o’r Gymraeg!\nI ddysgu mwy ewch i wefan Dysgu Cymraeg.


Dedfrydu dyn ar ôl achosi gwerth dros £4,000 o oedi ar drên yng Ngogledd Cymru | Heddlu Trafnidiaeth Prydeinig\nStamp amser presennol: 01/07/22 11:13:50\nDedfrydu dyn ar ôl achosi gwerth dros £4,000 o oedi ar drên yng Ngogledd Cymru\nMae dyn wnaeth wrthod dod oddi ar drên, gan achosi gwerth dros £4,000 o oedi, wedi cael ei ddedfrydu yn dilyn ymchwiliad gan Heddlu Trafnidiaeth Prydeinig (BTP).\nPlediodd Kristiann Johan Jones, 50, ac o Bodnant Road, Llandudno, yn euog i ddefnyddio geiriau neu ymddygiad bygythiol neu sarhaus, bod â chyffuriau dosbarth A yn ei feddiant a rhwystro injan neu gerbyd drwy beidio â gadael trên pan ddywedwyd wrthi am wneud hynny.\nAr ddydd Iau 7 Ebrill yn Llys y Goron Yr Wyddgrug, fe gafodd ddedfryd o chwe mis yn y carchar, wedi ei ohirio am 12 mis. Gorchmynnwyd iddo hefyd dalu gordal dioddefwr o £115, mynychu sesiynau adsefydlu a bod yn destun cyrffyw tri mis a monitro electronig.\nClywodd y llys sut ar fore 20 Gorffennaf 2021, roedd Jones yn teithio ar drên o Gaer i Gaergybi. Yn ystod y daith, daeth arweinydd y trên at Jones i ofyn am ei docyn.\nRoedd Jones i’w weld yn cysgu ac ni ymatebodd i ymdrechion yr arweinydd i’w ddeffro. Aeth y tocynwr i wirio teithwyr eraill cyn dychwelyd at Jones, ond arhosodd yn llonydd a distaw.\nYn bryderus am les Jones, cyrhaeddodd yr arweinydd am y ffôn a oedd wrth ei ymyl i wirio a oedd unrhyw farcwyr rhybudd am gyflyrau meddygol i egluro ei anymatebolrwydd.\nDeffrodd Jones ar unwaith a mynd yn ymosodol a sarhaus tuag at yr arweinydd, gan fygwth “malu” ei wyneb a rhegi arno.\nGwrthododd arweinydd y trên adael i Jones deithio ymhellach a gofynnodd iddo sawl gwaith i adael y gwasanaeth pan gyrhaeddodd orsaf reilffordd y Fflint, ond ni fyddai.\nDaliwyd y trên yn yr orsaf oherwydd ymddygiad Jones, nes iddo adael o’r diwedd dros 20 munud yn ddiweddarach.\nCostiodd yr oedi £4,241 o golled ariannol i'r diwydiant rheilffyrdd.\nMynychodd swyddogion ac arestio Jones yn yr orsaf ac, ar ôl chwilio, canfuwyd bod ganddo ddau dabled a gyfaddefodd eu bod yn dabledi ecstasi.\nDywedodd Rhingyll BTP Rob Thomas: “Gallai’r sefyllfa hon fod wedi’i datrys yn dawel bach pe bai Jones wedi ymateb a gwrando ar yr arweinydd trên – a oedd yn syml yn gwneud ei waith – ac yn wir yn bryderus am ei les. Yn lle hynny dewisodd eu cam-drin ac oedi'r trên a'r teithwyr eraill ar y trên, gan achosi colled ariannol sylweddol i'r rheilffordd ac anghyfleustra i deithwyr eraill.\n“Ni ddylai neb fynd i’r gwaith gan ofni camdriniaeth neu drais ac mae’r ddedfryd a roddwyd gan y llys yn dangos na fydd y math hwn o ymddygiad yn cael ei oddef o gwbl.”\nDywedodd Rachel Heath, Pennaeth Cyflawni Gweithrediadau, Network Rail Cymru a’r Gororau: “Roedd gweithredoedd yr unigolyn hwn yn gwbl annerbyniol. Ni ddylai staff y rheilffordd orfod dioddef cam-drin ac mae wedi tarfu ar deithwyr ar lwybr allweddol ac wedi costio miloedd o bunnoedd i drethdalwyr. Mae’r defryd hon yn anfon neges gref: ni fyddwn yn goddef ymddygiad fel hyn ar y rhwydwaith rheilffyrdd.”


Gwersyll wedi ei osod i wrthwynebu glo brig ger Ffos-y-Fran - BBC Cymru Fyw\nGwersyll wedi ei osod i wrthwynebu glo brig ger Ffos-y-Fran\nMae cannoedd o ymgyrchwyr amgylcheddol wedi codi gwersyll dros dro wrth ymyl safle glo brig mwyaf Prydain ym Merthyr Tudful.\nYn ôl y grŵp 'Reclaim the Power' mi fyddan nhw yn ceisio atal gwaith rhag digwydd yn safle Ffos-y-Fran ddydd Mawrth, ddau ddiwrnod cyn etholiadau y Cynulliad.\nMae protestwyr eisiau moratoriwm ar gloddio glo brig yng Nghymru. Dywed y cwmni sydd yn gyfrifol am y safle, Miller Agent, ei bod yn cyflogi 230 yn lleol ac yn cynnig trydan fforddiadwy.\nOnd mae Ellen Gibson o 'Reclaim the Power' yn dweud bod y pwll glo wedi bod yn "llygru cartrefi trigolion lleol a'n planed am bron i ddegawd."\nMi gafodd cais Miller Agent i greu pwll glo brig, fyddai wedi bod yn 478 hectar, yn Nant Llesg yng Nghwm Rhymni ei wrthod gan gyngor Caerffili ym mis Awst 2015. Mae'r cwmni yn apelio yn erbyn y penderfyniad.\nDywedodd Neil Brown rheolwr gyfarwyddwr Miller Argent De Cymru: "Ni'n sôn am ddiwydiant lleol, swyddi i Gymru. Dyw pobl ddim yn sylweddoli ein bod ni yn cefnogi'r diwydiant dur ac yn cefnogi trydan fforddiadwy am genhedlaeth."\nMae'r cwmni yn dweud ei bod eisiau "trafodaeth gytbwys" rhwng polisïau newid hinsawdd, sydd medden nhw yn bwysig, a thrydan fforddiadwy. Maen nhw hefyd yn dweud ei bod wedi buddsoddi £6m ar gyfer achosion da trwy ei nawdd cymunedol. Mi fyddan nhw'n newid y tir yn ôl i fod yn rhostir ar ôl gwneud y gwaith cloddio.\nOnd mae'r rhai sydd yn protestio yn gweld y mater fel mwy na brwydr leol. Maen nhw'n ymbilio ar wleidyddion i ddod a glo brig fel diwydiant i ben ac eisiau i Gymru symud tuag at gynhyrchu pŵer adnewyddadwy.\nMae'r diwydiant adfywio yn ne Cymru yn ystod y blynyddoedd diwethaf.\nYn 2014 mi gafodd 2.5m tunnell o lo ei gynhyrchu mewn safleoedd glo brig\n1m tunnell oedd y ffigwr yn 2007\nPum safle sydd yn cynhyrchu ar hyn o bryd gyda'r mwyafrif yn rhoi tanwydd i waith dur Tata ym Mhort Talbot a gorsaf bŵer Aberddawan ym Mro Morgannwg.\nDyw'r dyfodol fodd bynnag ddim yn glir gyda phrisiau glo yn mynd yn is a'r cyhoeddiad diweddar y bydd Aberddawan yn prynu mwy o lo o dramor wrth i'r orsaf leihau'r trydan mae'n gynhyrchu.\nSafbwynt y pleidiau\nY Democratiaid Rhyddfrydol: cefnogi moratoriwm ar lo brig. Maen nhw eisiau gweld Cymru yn cael ei holl ynni o ffynhonnell adnewyddadwy erbyn 2025.\nPlaid Cymru: gwrthwynebu unrhyw ddatblygiadau newydd i greu safleoedd glo brig. Maen nhw eisiau gweld Cymru yn cael ei holl ynni o ffynhonnell adnewyddadwy erbyn 2025.\nY Gwyrddion: gwrthwynebu datblygu glo brig. Maen nhw eisiau gweld Cymru yn cael ei holl ynni o ffynhonnell adnewyddadwy erbyn 2025.\nUKIP: eisiau i gynghorau benderfynu a ddylai safleoedd glo brig gael eu hagor yn eu hardal a chadw mwy o'r budd economaidd os ydyn nhw yn caniatáu safle glo brig.\nMae BBC Cymru wedi gofyn i'r blaid Lafur a'r blaid Geidwadol i wneud sylw.


Sgwrsio Belmont. Sgwrsio am ddim gyda dieithryn ar hap yn syth o Belmont.\nCroeso i Chatroulette BelmontCyswllt i berson aleatory unrhyw le yn y byd. Gyda Chatroulette Belmont gallwch ddewis rhwng yr opsiynau canlynol:- Sgwrs am ddim gyda phob math o bobl o Belmont. I nodi hyn, ewch i 'Settings'.- Sgwrs gyda gwe-gamera yn y modd 'n fideo'.- Sgwrs gyda meicroffon yn y modd 'micro'.- Sgwrs safle ddienw heb micro ac nid oes unrhyw 'n fideo yn y modd' testun '.- Spy sgyrsiau eraill yn ddienw os ydych yn caniatáu.- Os nad ydych yn dymuno i ni spied newid yn 'Settings'.I ddechrau pwyswch 'F2' neu cliciwch 'dechrau'.\nRhestr o ddinasoedd yn Belmont:


Helynt Brewer Spinks - Wicipedia\nHelynt Brewer Spinks\nDadl ynglŷn â hawl y Cymry Cymraeg i siarad Cymraeg yn y gweithle oedd helynt Brewer Spinks. Gwrthodai cyfarwyddwr y ffatri, Brewer Spinks, i'r gweithwyr siarad Cymraeg yn y ffatri yn Nhanygrisiau ym Mehefin 1965. Ildiodd Spinks yn y diwedd yn dilyn gwrthdystiadau ac adroddiadau am yr helynt yn y wasg a'r cyfryngau. Dyma un o brotestiadau cyntaf Cymdeithas yr Iaith Gymraeg. Amlygodd yr helynt le israddol y Gymraeg yng Nghymru. Arweiniodd y digwyddiad at sefydlu Undeb y Gymraeg gan John Lasarus Williams.\nCafodd y ffatri fechan, yn hen ysgol Tanygrisiau, ei chymryd drosodd yng ngwanwyn 1965, tri mis cyn yr helynt. Rhoddodd y perchnogion newydd o ganolbarth Lloegr, Whitewell & Hailey Ltd., reolaeth y ffatri yn nwylo Brewer Spinks, a symudodd i'r Blaenau o Loegr yn unswydd. Ddechrau Mehefin 1965 gorchymynodd Spinks nad oedd neb o'r gweithwyr - Cymry Cymraeg lleol i gyd - i siarad Cymraeg yn y ffatri a bod disgwyl iddynt i gyd arwyddo cytundeb yn cytuno â hynny er mwyn parhau i weithio yno. Diswyddwyd dau o'r gweithwyr: Elmer a Neville Jones gan iddynt wrthod cydymffurfio â'r gorchymyn; torrodd tymestl ar unwaith, yn lleol a ledled Cymru, gyda nifer fawr o bobl yn protestio ac yn comdemnio Spinks a'r cwmni.\nCafodd y gweithwyr gefnogaeth y pentrefwyr a sawl gwleidydd. Cefnogodd Tom Jones, Shotton, trefnydd Gogledd Cymru Undeb y Gweithwyr Cyffredinol a Thrafnidiaeth (TGWU) y gweithwyr. Meddai:\n"Y ffaith ydi bod y peth yn gwbwl warthus ac mae'r dyn yn chwarae efo deinameit."\nAnerchwyd y dorf ar ran y Gymdeithas gan Owain Owain, ysgrifennydd y gymdeithas. Y noson honno, yn ôl John Lasarus Williams y creodd ymgyrch newydd: yr ymgyrch i 'beintio'r byd yn wyrdd': 'Rhybuddiodd Owain, os na cheid penderfyniad cryf y byddai ef, wythnos i'r noson honno am saith o'r gloch, liw dydd, yn mynd o'r tŷ gyda phot o baent du a brwsh ac yn dileu hynny a fedrai o eiriau Saesneg oddi ar hysbysfyrddau ac adeiladau'r llywodraeth yn ninas Bangor.' (Crwsâd Drwy Berswâd, John Lasarus Williams, 2003)\nHelynt Brewer Spinks yn niwylliant poblogaidd[golygu | golygu cod y dudalen]\nRecordiodd y band Cymreig Tystion record o'r enw Brewer Spinks EP yn 1998.\n↑ Gwyddoniadur Cymru; Gwasg Prifysgol Cymru; cyhoeddwyd 2008; tud 93\n↑ Crwsâd trwy Berswâd, t. 10.\nCeir pennod ar yr helynt yng nghyfrol John Lasarus Williams, Crwsâd trwy Berswâd. Hanes Undeb y Gymraeg a Sioe Gymraeg Porthaethwy (2003, Llangefni).\nWedi dod o "https://cy.wikipedia.org/w/index.php?title=Helynt_Brewer_Spinks&oldid=10966840"\nNewidiwyd y dudalen hon ddiwethaf ar 13 Awst 2021, am 14:33.


gan Dylan » Sad 10 Tach 2007 7:43 pm\ngan Forschung » Sad 10 Tach 2007 7:52 pm\ngan Dylan » Sad 10 Tach 2007 8:13 pm\nwel y peth ydi, be ddiawl ydi dy bwynt? Ti am weld Cymru'n cyrraedd "y lefel nesa" (be bynnag ddiawl ydi hwnnw) ond ti'n gweiddi ar bobl eraill i wneud y gwaith i gyd! Os ti'n teimlo cyn gryfed â hynny am y peth, gwna fo dy hun. Sgwenna'r nofel fawr Gymraeg, sefydla'r wefan gymunedol orau a welodd y byd erioed, dos ati i fod y stand-yp gorau Cymraeg gorau erioed. Be bynnag sydd gen ti mewn sylw, gwna fo. Be ti'n disgwyl ei gyflawni trwy swnian?\nhobi ydi maes-e i Nic, dim byd arall. Caiff wneud be bynnag ddiawl hoffith o efo'r blydi peth. Dydi o ddim yn ddyletswydd ar neb.\ngan Forschung » Sad 10 Tach 2007 8:25 pm\nOnd mae HG yn sylweddoli maint y cyfrifoldeb diwylliannol fydd ar ei ysgwyddau ymhen hir a hwyr-os ydio'n cymryd y job. Ac os ydio'n ei chymryd hi, yna rhaid bod yn barod i ymwroli. Diwylliant rhech mewn gale ydi ein diwylliant mewn sawl ffordd (ac mae'n rhaid i fwy o Gymry gydnabod hyn-dyma'r caswir. Be ydi'r pwynt gwadu'r gwirionedd?)\nSeiat sy'n ffrwtian- mwy o wres. Efallai nad wyt yn hoffi'r firelighters dwi yn eu defnyddio o bryd i'w gilydd.\nGwres sy'n argyhoeddi mwy o bobl i stopio gaeafgysgu.\ngan Dylan » Sad 10 Tach 2007 8:29 pm\nbe ddiawl, ti'n credu mai cyfrifoldeb Hedd druan fydd ffindio'r Stephen Fry, Will Self neu Boris Johnson Cymraeg?\ndw i'm hyd yn oed yn gwybod ble i ddechrau efo hwnna\ngan Forschung » Sad 10 Tach 2007 8:42 pm\ngan ceribethlem » Sul 11 Tach 2007 12:22 am\ngan ceribethlem » Sul 11 Tach 2007 12:26 am\ngan osian » Sul 11 Tach 2007 12:52 am\ngan dawncyfarwydd » Sul 11 Tach 2007 2:47 am


Noson hen ffrogiau - InternetAges Free Shipping\nFfrogiau blodau hen\nFfrogiau hir o'r oes o'r blaen\nGwelsom 3 Noson hen ffrogiau: 1 - 3\nA oes gennych ddiddordeb mewn ffasiwn Vintage arddull? Mae'r Internetages.com yn gwerthu Noson hen ffrogiau fforddiadwy o ansawdd uchel. Mae nifer o opsiynau ar gael ar gyfer Noson hen ffrogiau. Pa bynnag gynnyrch y byddwch yn ei brynu ar ein gwefan, byddwn yn cyflwyno i chi gyda llongau am ddim. Porwch drwy'r siop ar-lein nawr a dewch o hyd i'r Noson hen ffrogiau cywir ar gyfer eich anghenion. Ar wahân i PayPal a cherdyn credyd, gallwch hefyd dalu trwy ddulliau talu lleol sydd ar gael yn eich gwlad. Yn ogystal â llongau economi sy'n rhad ac am ddim, rydym hefyd yn darparu llongau cyflym fel FedEx a DHL a all gyflwyno eich eitemau o fewn saith diwrnod. Yn fwy na hynny, os nad ydych yn fodlon ar Noson hen ffrogiau o'n gwefan, bydd swm llawn yr arian yn cael ei ad-dalu i chi.\nNoson hen ffrogiau Ar lein\nLlongau am ddim Noson hen ffrogiau\nBrynu Noson hen ffrogiau Ar lein\n950 Darn heb lewys ar siâp pen-glin gwisg hen Dot Polka hysbrydoli â wisgodd sgŵp\nMANYLEBAU Math o gynnyrch Gwisg hen Opsiynau lliw Coch, glas tywyll, gwin, glas golau, werdd, Pinc tywyll Ffabrig Polyester, cotwm Darn Darn pen-glin Llawes Heb lewys ar siâp Wisgodd Wisgodd sgŵp Cau.. $18.49\nPrynwch ansawdd uchel Noson hen ffrogiau ar-lein nawr gyda llongau am ddim! O Internetages.com, gallwch archebu Noson hen ffrogiau y 1920au, 1930au, 1940au, 1950au, 1960au, 1970au, 1980au, a'r 1990au. Byddwn yn llonyddu eich archeb o fewn 24 awr ni waeth ym mha ddinas y cewch eich lleoli, e.e. Efrog newydd, Buenos Aires, Canberra, Fienna, Minsk, Brwsel, Brasilia, Sofia, Ottawa, Santiago, Havana, Prague, Copenhagen, Cairo, Tallinn, Helsinki, Paris, ac ati. Wrth archebu Noson hen ffrogiau yn ystod gwyliau, fel dydd y flwyddyn newydd, Sul y mamau, a diolchgarwch, gallwch gael disgownt o hyd at 40%. Newyddion da yw bod disgownt ychwanegol ar gael i'n haelodau VIP (sydd erioed wedi archebu rhai eitemau ar Internetages.com). Dim ond Gorchymyn Noson hen ffrogiau nawr o Internetages.com a byddwn yn eu cyflwyno i chi heb gost llongau ychwanegol. Nid oes angen archeb o leiaf! At hynny, mae pris cyfanwerthu ar gael i swmp-brynu. Os oes gennych ddiddordeb mewn cyfanwerthu Noson hen ffrogiau, mae croeso i chi gysylltu â ni. Byddwn yn rhoi dyfynbris cyn gynted ag y bo modd. Mae croeso i OEM a ODM.\nDarn heb lewys ar siâp pen-glin gwisg hen Dot Polka hysbrydoli â wisgodd sgŵp


Ai Diffyg Trump yw i IKEA gau ei ffatri yn yr UD? - Dynamic Market - Newyddion - Foshan Roomgem Furniture Co, Ltd.\nPrif ddeunydd ffatri ddodrefn IKEA, UD ag allbwn blynyddol o 3 miliwn o ddarnau yw bwrdd gronynnau a allforir o China.\nAr Orffennaf 17, cyhoeddodd IKEA, manwerthwr dodrefn o Sweden, y byddai'n cau ei unig ffatri yn yr UD ym mis Rhagfyr ac yn symud ei linell gynhyrchu yn ôl i Ewrop. Dywedodd IKEA y byddai cau'r ffatri yn ei helpu i leihau costau cynhyrchu.\n"Mae hwn yn benderfyniad anodd iawn," meddai Bert Eades, pennaeth planhigyn IKEA, mewn datganiad. Rydym wedi ceisio ein gorau i wella a chynnal cystadleurwydd y ffatri hon, ond yn anffodus, yn y tymor hir, nid oes gan Danville, Virginia, lle mae'r ffatri, unrhyw amodau cost addas i gynnal cynhyrchiad. "\nMae gan ffatri IKEA Danville, Va., A ddechreuodd weithrediadau yn 2008, 300 o weithwyr ac mae'n cynhyrchu silffoedd pren kallax a chabinetau storio Besta a werthir yn yr Unol Daleithiau a Chanada. Esboniodd IKEA fod prisiau deunyddiau crai yng ngweithfeydd IKEA yn yr UD yn rhy uchel o gymharu â sawl un yn Ewrop, felly dewisodd y grŵp gau'r planhigyn.\n"Yn ystod yr ychydig fisoedd nesaf, byddwn yn gwneud yr hyn a allwn i helpu ein gweithwyr i ddod o hyd i swyddi neu gyfleoedd hyfforddi newydd," ychwanegodd Eades.\nYn ôl gwefan swyddogol IKEA, prif ddeunydd cypyrddau pren cyfres kallax a chabinetau storio cyfres Besta yw bwrdd sglodion a fewnforiwyd o China. Yn ôl y rhestr o dariffau a osodwyd ar nwyddau Tsieineaidd a ryddhawyd gan swyddfa trafodwr masnach yr Unol Daleithiau, mae gronynnau bwrdd yn un o'r nwyddau sy'n destun tariffau.\nMae dodrefn ROOMGEM yn wneuthurwr dodrefn MDF profiadol yn Foshan, China.\nRydym yn croesawu unrhyw gleient o bob cwr o'r byd i ddechrau busnes gyda ni.\nEin cynnyrch yn bennaf: soffa, bwrdd, cadair a gwely.\nCysylltwch â Huskar Lu\nYn Chwarter Cyntaf 2020, mae Masnach Cynhyrchion Pren a Phren yn cwympo gan 20%! Cyfanswm $ 10. 1 Biliwn


(Blodyn) tatws yn chwilio am fenyn | Love Food Hate Waste Wales\n(Blodyn) tatws yn chwilio am fenyn\nBrenin Edward, ychydig yn fawr o ran maint.\nEwch â fi i rywle lle gallwn ddiffodd y golau – rwy’n hoffi gwneud pethau yn y tywyllwch. Does dim angen i chi ddioddef fy smotiau a’m beiau, gallwch dynnu fy nghroen os hoffech chi. Dw i’n chwilio am dalp o fenyn i’m gorchuddio a’m cynhesu.\nLleoliad: Mewn fflat oer, sych, a thywyll (wel, mae'n fwy o gwpwrdd)\nAm gwrdd â: Talp o fenyn i’m gorchuddio a’m cynhesu\nMae llawer o datws yn cael eu taflu i ffwrdd yn Norwy, yr un fath ag yn y Deyrnas Unedig. Mae tatws yn gynhwysion defnyddiol sy’n gallu bod yn sail i lawer o seigiau a theisennau crwst blasus iawn.\nSelsig, winwns a thatws wedi'u\nMae’r pryd hwn yn ddelfrydol ar gyfer swper yn ystod yr wythnos gan mai dim ond deg munud sydd angen i’w baratoi a dim ond un ddysgl i’w goginio.


Manteision i’r gymuned leol yn sgil adnewyddu Cefn Hengoed\nHafan > Newyddion > Gwella gwasanaethau cyhoeddus > 2012 > Manteision i’r gymuned leol yn sgil adnewyddu Cefn Hengoed Newyddion\nY Gweinidog Cyllid, Jane Hutt, wedi cael cyfle i weld yr holl fanteision sydd wedi dod i’r gymuned leol yn sgil adnewyddu Ysgol Gymunedol Cefn Hengoed.\nDydd Mercher 14 Mawrth 2012\nMae Llywodraeth Cymru yn rhoi grant o £8m tuag at y prosiect gwerth 10m i adnewyddu bloc sy’n cynnwys labordai gwyddoniaeth uwch-dechnoleg, ystafelloedd cyfrifiaduron a llyfrgell hyblyg newydd. Bydd y disgyblion yn dechrau defnyddio’r cyfleusterau newydd ym mis Medi 2012.\n"Mae’n wych gweld sut mae Cyngor Abertawe wedi llwyddo i roi ein polisi Manteision Cymunedol ar waith mor effeithiol. Trwy ei siarter “Mwy na Brics a Morter” ei hunan, mae’r Cyngor wedi sicrhau mai pobl a busnesau lleol sydd wedi elwa o gael contractau a swyddi."\nTrwy weithredu yn y modd hwnnw, mae’r prosiect wedi dod â’r manteision canlynol:\nenillwyd 93% o’r holl is-gontractau gan fusnesau o Gymru, pob un o’r rheini’n fusnesau bach neu ganolig;\ntalwyd £1.3m yn uniongyrchol mewn cyflogau i ddinasyddion Cymru;\ncafodd 4 person, a oedd wedi bod yn ddi-waith am gyfnod hir cyn hynny, eu cyflogi am holl dymor y prosiect;\ncafodd dwy brentisiaeth a dwy hyfforddeiaeth eu cwblhau trwy’r prosiect; at ei gilydd, amcangyfrifir bod y prosiect wedi cynhyrchu buddsoddiad uniongyrchol gwerth cyfanswm o £17.1m yn economi Cymru a’r DU.\n"Dw i’n awyddus iawn i weld hyn yn digwydd ledled Cymru – pobl a chwmnïau lleol yn elwa bob tro y bydd arian cyhoeddus yn cael ei wario. Rhaid inni sicrhau bod pob punt ohono’n helpu’r economi leol. "Dw i’n gobeithio y bydd ein cyrff cyhoeddus i gyd yn cymryd sylw o’r hyn y mae Ysgol Gymunedol Cefn Coed wedi’i gyflawni, gan fabwysiadu’r arferion da sydd wedi bod ar waith yn y prosiect hwn."


Yn sgil penderfyniad Llywodraeth San Steffan i atal y Senedd er mwyn gorfodi Brexit digytundeb, mae Dyfodol i’r Iaith wedi datgan y byddai’r fath ddatblygiad yn un trychinebus i Gymru wledig.\nGan mai dyma’r union ardaloedd lle mae’r Gymraeg yn parhau fel cyfrwng naturiol a diofyn, byddai’n arwain at ganlyniad fyddo’n ddiafol i’r iaith yn ogystal.\nDywedodd Heini Gruffudd, Cadeirydd Dyfodol, “Ceir consensws clir bellach mai trychineb i economi cefn gwlad Cymru fydd gadael yr Undeb Ewropeaidd heb fath o gytundeb. Dyma’r union ardaloedd, wrth gwrs, sy’n parhau i gynnal y Gymraeg fel iaith fyw ac o ddinistrio'r economi hon, mae’r iaith yn colli ei hasgwrn cefn.\nMae’r mudiad hefyd yn gweld fod yn gweld colled cefnogaeth yr Undeb Ewropeaidd i ieithoedd llai ac i hyrwyddo cysylltiadau economaidd er lles y rhanbarthau gwledig.\nWrth gydnabod y berthynas allweddol rhwng economi, iaith a diwylliant, ychwanegodd Heini Gruffudd ‘byddwn yn galw ar Lywodraeth Cymru, ac ar bawb sy’n cefnogi ffyniant y Gymraeg i ‘w gwneud yn gwbl eglur i Lywodraeth San Steffan nad ydym yn fodlon derbyn y fath ymddygiad di-egwyddor a dinistriol.”\nArian a Busnes (370)\nEisteddfod Genedlaetho... (239)\nMudiadau Cymraeg yn codi pryderon am newid cyfraith iaith\non 31/10/2017 - 02:22 pm\nAngen cadw swydd comisiynydd y Gymraeg, yn ôl llythyr\non 15/11/2017 - 06:48 pm\nGalw am amddiffyn gwasanaeth Canolfannau Iaith Gwynedd\non 13/12/2018 - 05:26 pm\nY Llywodraeth 'yn colli cyfle' i beidio dysgu hanes Cymru fel rhan o'r cwricwlwm\non 15/01/2020 - 09:06 am


1.1 Cydnabuwn fod y 1,000 Diwrnod Cyntaf ym mywyd plentyn, yn gyfnod hollbwysig sydd yn gosod y sylfaen ar gyfer datblygiad gwybodol, emosiynol ac iechyd gydol oes yr unigolyn.\n1.2 Cyfeirir at y ffaith bod ymennydd plentyn yn datblygu’n gyflym yn ystod y blynyddoedd cynnar i fod yn 75% o faint ymennydd oedolyn erbyn diwedd yr ail flwyddyn . Nodwn fod hyn yn ategu pwysigrwydd sicrhau cefnogi datblygiad sgiliau cymdeithasol, ddeallusrwydd emosiynol, sgiliau ymddygiadol cadarnhaol yn ystod y cyfnod hollbwysig hwn.\n2.1 Cefnogwn ymgyrch Lywodraeth Cymru ‘Magu Plant: Rhowch amser iddo’ . Teimlwn fod yr ymgyrch hon yn cynnig syniadau ymarferol defnyddiol ar ystod eang o bynciau rhianta. Nodwn bwysigrwydd presenoldeb digidol yr ymgyrch drwy amryw o rwydweithiau cymdeithasol er mwyn denu sylw a rhaeadru’r negeseuon pwysig hyn.\n2.2 Croesawn ddyfodiad y ddeddfwriaeth fydd yn diogelu plant yn yr un modd ag oedolion, drwy gael gwared ar "gosb resymol" fel amddiffyniad am guro plentyn. Gwelwn ddefnydd theori pwtio i hyrwyddo technegau rheoli ymddygiad amgen, drwy’r ymgyrch ‘Magu Plant: Rhowch amser iddo’ yn hollbwysig yn y cyfnod hwn. Serch hynny, cynigiwn fod angen amlygu’r newidiadau cyfreithiol arfaethedig drwy’r cyfryngau, er mwyn sicrhau ymwybyddiaeth eang ohonynt.\n2.3 Cynigiwn y byddai gwneud cefnogaeth rhianta yn gynnig cyffredinol yn ystod 1,000 diwrnod cyntaf y plentyn yn lleihau’r stigma posib o fod yn mynychu neu yn derbyn unrhyw wasanaeth. Nodwn y byddai hyn yn bosib ond wrth gynyddu gapasiti’r gweithlu i ddarparu’r gefnogaeth cyffredinol hyn.\n3.1 Cytunwn fod gan dadau rôl allweddol yn natblygiad plant. Croesawn gyhoeddiad y canllaw arfer dda ‘Strategaethau ar gyfer gweithio gyda thadau’ fel rhan o ymgyrch ‘Magu Plant: Rhowch amser iddo’. Gwelwn yr angen i rannu a datblygu’r arfer dda ar draws y sector, o’r gwasanaethau iechyd cyn-geni, gwasanaethau gofal ac addysg gynnar i deuluoedd, ac i’r sector gwirfoddol sy’n darparu gweithgareddau teuluol.\n4.1 Gwelwn nifer o raglenni ym maes iechyd a gofal y blynyddoedd cynnar sydd yn hyrwyddo dulliau cadarnhaol o reoli ymddygiad, ac yn benodol hyfforddiant rhaglenni ‘Blynyddoedd Rhyfeddol’ yn ardaloedd Dechrau’n Deg. Cytunwn fod cynnwys y cyrsiau hyn fel elfen o waith Dechrau’n Deg yn cael effaith bositif ar sgiliau rhianta cadarnhaol y rhieni sydd yn mynychu’r hyfforddiant a ddarperir, ac ar aelodau’r gweithlu sydd wedi medru manteisio ar yr hyfforddiant hwn.\n4.2 Serch hynny, nid ydy pob rhiant, na phob gweithiwr blynyddoedd cynnar, yn cael y cyfle i fanteisio ar y gefnogaeth werthfawr hon. Nodwn yr angen i alluogi pob rhiant neu warchodwr i fanteisio cefnogaeth o’r fath. Cynigiwn y gellid gwneud hyn drwy gynnig hyfforddiant i’r gweithlu blynyddoedd cynnar ehangach i’w galluogi i gynnig y gefnogaeth hon i rieni. Nodwn hefyd yr angen i hyfforddi aelodau newydd o’r gweithlu iechyd a gofal blynyddoedd cynnar yn gyson, er mwyn eu galluogi i gynorthwyo’r rhieni yn briodol.\n5.1 Cydnabuwn yr angen i wella canlyniadau ar gyfer iechyd plant yng Nghymru. Croesawn ddatblygiad rhaglen ‘Plant Iach Cymru’ , sydd yn ymrwymo i hybu iechyd a lles pob plentyn o’r cyfnod cyn-geni hyd 7 oed. Yn benodol, croesawn yr ymgais i ddatblygu dull Cymru gyfan o wyliadwriaeth ar blant. Teimlwn y bydd hyn yn hwyluso cyd-weithio rhyngasiantaethol i hybu iechyd plant a’u teuluoedd yn gynnar ym mywyd plentyn.\n5.2 Croesawn hefyd cynllun ’10 cam i bwysau iach’ Iechyd Cyhoeddus Cymru. Gwelwn negeseuon pwysig i weithwyr proffesiynol y blynyddoedd cynnar rhaeadru i deuluoedd. Rydym eisoes yn cyd-weithio i hyrwyddo prif negeseuon y cynllun hwn drwy ein rhwydwaith cenedlaethol o gylchoedd Ti a Fi a grwpiau Cymraeg i Blant.\n5.3 Nodwn bwysigrwydd hyrwyddo bwyta’n iach a gweithgarwch corfforol yn ystod cyfnod beichiogrwydd y fam. Cyfeiriwn yn benodol at ‘Adroddiad Blynyddol Prif swyddog Meddygol Cymru 2015-16’ , sy’n nodi y dylai ymyriadau ymdrin â ffactorau cymdeithasol ac amgylcheddol wrth annog byw’n iach. Er y cynigir rhai enghreifftiau yn y cyhoeddiadau swyddogol a dosberthir i ddarpar rieni, cynigiwn y byddai rhannu enghreifftiau penodol o weithgareddau ac o fwydlen o ryseitiau syml o gymorth i nifer o rieni.\n5.4 Cynigiwn y byddai modd adeiladu ar lwyddiant y cynllun Cyn-Ysgol Iach a Chynaliadwy , sydd yn annog lleoliadau gofal ac addysg blynyddoedd cynnar i ymrwymo i hyrwyddo pwysigrwydd gweithgarwch corfforol a bwyta’n iach i’r plant lleiaf. Byddwn yn croesawi gyd-weithio rhyngasiantaethol drwy’r gweithlu iechyd a gofal blynyddoedd cynnar sydd yn darparu cefnogaeth i rieni ac i ddarpar rieni yn ystod y 1,000 diwrnod cyntaf i gyflawni hyn.\n5.5 Nodwn le i gyd-weithio gyda phartneriaid ym maes y blynyddoedd cynnar i rannu’r negeseuon hyn yn ehangach drwy’r cyfryngau digidol a safleoedd rhwydweithio cymdeithasol. Fyddai hyn yn cyd-fynd gydag adroddiad diweddar Iechyd Cyhoeddus Cymru ‘Gwneud Gwahaniaeth: Buddsoddi mewn Iechyd a Llesiant Cynaliadwy i Bobl Cymru’ , sydd yn nodi bod buddsoddi mewn ymyriadau cyffredinol ar draws y boblogaeth yn gost-effeithiol ac yn hanfodol er mwyn sicrhau Cymru iach a chynhyrchiol.\n6.1 Cytunwn gyda phwysigrwydd lleihau effaith andwyol materion seicogymdeithasol ar y plentyn. Nodwn yr angen i ystyried y plentyn fel rhan o’r teulu ehangach, ac o sgil-effeithiau sefyllfa’r teulu ehangach ar ddatblygiad y plentyn.\n6.2 Cyfeiriwn at adroddiad diweddar gan LSE a’r Ganolfan Iechyd Meddwl yn nodi costau ariannol problemau iechyd meddwl amenedigol . Nodwyd fod cyfran uchel o’r costau hyn i’w wneud ag effeithiau negyddol ar y plentyn ac nid ar y fam yn uniongyrchol.\n6.3 Yn atodol, cyfeiriwn at y diffyg mewn timoedd arbenigol yn y maes, a’r ffaith nad oes yr un uned arbenigol i gefnogi’r Fam a’r Plentyn yng Nghymru . Pryderwn fod hyn yn golygu nad ydy’r ddarpariaeth bwysig hwn ar gael yng Nghymru, nac yn y Gymraeg i’r mamau hynny sydd ei hangen.\n7.1 Ceir consensws trawsbleidiol o’r angen i drechu tlodi ac i leihau effeithiau niweidiol tlodi ar ddatblygiad plant a theuluoedd. I’r perwyl hwn, cynigiwn y byddai cefnogi a hyfforddi’r sector gofal blynyddoedd cynnar i fynd i’r afael ag effeithiau tlodi y tu hwnt i ardaloedd dynodedig Dechrau’n Deg yn ffordd o ymestyn cyrhaeddiad agweddau penodol o’r cynllun presennol.\n7.2 Nodwn yr angen i brif-ffrydio elfennau o waith y cynllun Dechrau’n Deg. Cyfeiriwn yn benodol at gynlluniau sydd yn cefnogi rhieni a gwarchodwyr i gefnogi datblygiad iaith a lleferydd eu plant megis ‘Iaith a Chwarae’, ‘Rhif a Chwarae’ a chyrsiau arbenigol pwrpasol i rieni a gwarchodwyr. Cynigiwn y byddai galluogi’r gweithlu blynyddoedd cynnar ehangach i fedru darparu’r cyrsiau hyn y tu hwnt i’r ardaloedd Dechrau’n Deg penodedig yn cyfrannu at leihau anghydraddoldebau addysgol dysgwyr o gefndiroedd amddifadus eraill.\n1 Nodwn bwysigrwydd dilyn arweiniad y Coleg Brenhinol Therapyddion Iaith a Lleferydd, a chomisiynu ymchwil pwrpasol ar gefnogi datblygiad iaith mewn lleoliadau a theuluoedd dwyieithog yng Nghymru.\n7.4 Nodwn fod sgil-effeithiau byw mewn tlodi neu anniogelwch ariannol yn cael effaith ar iechyd meddyliol teuluoedd ar draws Cymru. Croesawn felly gyhoeddiad diweddar y ‘Cynllun Cyflenwi Cynhwysiant Ariannol’ .\n7.5 Mae gweithwyr y blynyddoedd cynnar yn dod i gyswllt gyda theuluoedd yn rheolaidd. Nodwn y byddai datblygu hyfforddiant pwrpasol ar gyfer y gweithlu blynyddoedd cynnar, sy’n eu galluogi i adnabod y ffactorau sydd yn awgrymu anniogelwch ariannol, a’u galluogi i gyfeirio’r unigolion at gefnogaeth leol yn medru cyfrannu tuag at weledigaeth y cynllun hwn.\n7.6 Nodwn bwysigrwydd sicrhau ystyriaeth benodol i blant anabl a’u teuluoedd yn y cyfnod cynnar pwysig hwn. Yn ogystal â’r straen ychwanegol mae magu plentyn anabl yn gosod ar deuluoedd, rhaid cofio bod teuluoedd yn gwynebu costau ychwanegol, ac o ganlyniad bod plant anabl yn fwy tebygol o fyw mewn tlodi ariannol .\n8.1 Teimlwn yn gryf fod mynediad at ddarpariaeth blynyddoedd cynnar fforddiadwy o ansawdd uchel yn cyfrannu at ddatblygiad plant a llesiant emosiynol a chymdeithasol y plant a’u teuluoedd. Nodwn bwysigrwydd sicrhau bod y rhain yn cael eu darparu yn lleol, gan fod tlodi trafnidiaeth yn rhwystro nifer o deuluoedd rhag teithio i fanteisio ar wasanaethau mewn trefi a chanolfannau canolog.\n8.2 Nodwn bwysigrwydd sicrhau bod yna amrywiaeth o ddarpariaethau blynyddoedd cynnar yn cynnig gwasanaethau i deuluoedd yn y 1,000 diwrnod cyntaf yn cynnwys grwpiau wythnosol i blant a’u gwarchodwyr megis grwpiau Cymraeg i Blant a chylchoedd Ti a Fi, meithrinfeydd dydd a gwarchodwyr plant ledled Cymru.\n8.3 Nodwn ein bod, fel Mudiad Meithrin, yn cyfrannu tuag at ddarparu cyfleoedd eang i gefnogi datblygiad plant a’u llesiant emosiynol a chymdeithasol drwy’r rhwydwaith cenedlaethol o gylchoedd Ti a Fi a grwpiau Cymraeg i Blant. Mae’r grwpiau cymunedol wythnosol hyn yn cynnig cyfleoedd i deuluoedd i gymdeithasu yn eu hardal leol.\n8.4 Mae’r grwpiau a chylchoedd hyn yn cynnig amryw o gyfleodd i blant a’u rhieni/gwarchodwyr i ddatblygu ystod o sgiliau drwy’r profiadau maent yn eu derbyn yn y grwpiau a’r cylchoedd hyn. Yn aml, dyma’r cyswllt cyntaf sydd gan deuluoedd i weithwyr proffesiynol y tu allan i’r gwasanaeth iechyd yn gynnar ym mywyd eu plant. Er mwyn medru adeiladu ar yr arfer dda sydd yn bodoli, nodwn yr angen i sicrhau buddsoddiad ariannol i’r gweithlu er mwyn eu galluogi i ddatblygu ac ymestyn eu sgiliau proffesiynol.\n8.5 Gwelwn yr angen i ddatblygu strategaeth sydd yn sicrhau mynediad teg a chyfartal at y gwasanaethau craidd hyn. Nodwn bwysigrwydd sicrhau bod strategaeth o’r fath yn seiliedig ar hawliau plant yn ogystal ag ystyriaethau economaidd lleol a chenedlaethol.\n8.6 Yn atodol, nodwn yr angen i gynllunio ar gyfer cynyddu capasiti’r gweithlu i ddarparu gwasanaethau a gweithgareddau cyfrwng Cymraeg yn y 1,000 diwrnod cyntaf. Er mwyn gwireddu gweledigaeth Lywodraeth Cymru i gael miliwn o siaradwyr Cymraeg erbyn 2050, mae angen buddsoddiad ariannol sylweddol yn y maes.\n8.7 Mae gwaith ymchwil yn dangos bod y plant sy’n mwynhau’r manteision pennaf o fod yn ddwyieithog yw’r plant hynny sy’n cael eu cyflwyno i fwy nag un iaith o’u genedigaeth a chyn iddyn nhw fod yn 5 oed.\n8.8 Mae gweithgareddau’r grwpiau Cymraeg i Blant yn codi ymwybyddiaeth rhieni o fanteision dwyieithrwydd cynnar ac o fuddion gofal ac addysg Gymraeg a chyflwyno’r Gymraeg yn gynnar i’w plant. Ategir y gwaith gwerthfawr hwn yn y cylchoedd Ti a Fi, ac yn y cylchoedd meithrin ledled Cymru.\n8.9 Nodwn yr angen i godi ymwybyddiaeth ymhlith y gweithlu iechyd megis Bydwragedd ac Ymwelwyr Iechyd am fanteision dwyieithrwydd cynnar ac addysg cyfrwng Cymraeg. Pwysleisiwn bwysigrwydd sicrhau argaeledd y gwasanaethau hyn yn Gymraeg i bob cymuned yng Nghymru.\n8.10 Pan fo amheuaeth fod gan blentyn / babi anghenion dysgu ychwanegol dylid sicrhau fod unrhyw ymyrraeth, wasanaeth neu gefnogaeth yn cael ei ddarparu yn iaith ddewisol y teulu a’r plentyn. Croesawn yr egwyddor hon yn y mesur ADY 2017, a bydd angen buddsoddiad ariannol yn y maes i sicrhau gweithlu cymwys i asesu anghenion ychwanegol plant ac i ddarparu'r gefnogaeth briodol iddynt.\n9.1 Mae’n bwysig cofio nad pob rhiant neu warchodwr sydd yn medru manteisio ar wasanaethau a ddarperir yn ystod oriau gwaith arferol. Mae’r cyfnod 1,000 diwrnod cyntaf plentyn yn cynnwys cyfnodau hir ble gall y rhieni neu warchodwyr fod yn y gwaith. O ganlyniad, nid ydy’r teuluoedd hyn yn medru manteisio ar gynlluniau cefnogaeth a ddarperir yn ystod oriau ysgol yn unig.\n9.2 Golyga hyn fod darparwyr gwasanaethau gofal blynyddoedd cynnar yn medru cefnogi datblygiad iaith a lleferydd, emosiynol a chymdeithasol y plentyn tra’i bod yn mynychu’r ddarpariaeth, ond nid ydynt yn medru cynnig cefnogaeth i’r teulu estynedig.\n9.3 Nodwn hefyd fod oriau gwaith rhieni a gwarchodwyr yn gallu bod yn rhwystr i fynychu clinigau agored a gynhelir gan Ymwelwyr Iechyd, ac i fedru mynychu apwyntiadau ar gyfer imiwneiddio plant ble gynhelir y clinigau ar ddiwrnodau neu amseroedd penodol yn unig